《和家兄敬怀秋日閒居 其二》
清代·万光泰

城市众所骛，清旷还郊坰。春荑媚柔绿，秋至果实零。

野雀晨俱来，网虫夕可听。嗟彼穷巷士，短褐仅盖形。

平生相牛法，肯易相笏经。浮云去皎皎，晚日空庭青。

作者简介：万光泰（1712-1750）字循初，一字柘坡，浙江秀水人，乾隆元年（1736）举人，举博学鸿词。著有《柘坡居士集》《遂初堂类音辨》《汉音存正》等。